
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Ιουνίου 2017 


ΤΕΥΧΟΣ ΠΡΩΤΟ 


Αρ 


. Φύλλου 88 


ΠΕΡΙΕΧΟΜΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

1 56. Σύσταση άμισθης προξενικής αρχής της Ελ¬ 
λάδας στο Κόσιτσε της Σλοβακίας 

2 57. Οργανισμός της Αρχής Εξέτασης Προδικαστι- 
κών Προσφυγών 

3 58. Ειδικός Κανονισμός Οικονομικής Διαχείρισης 
της Αρχής Εξέτασης Προδικαστικών Προσφυγών 


ΠΡΟΕΔΡΙΚΑ ΔΙΑΤΑΓΜΑΤΑ 
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘΜ. 56 (1) 


Σύσταση άμισθης προξενικής αρχής της Ελλάδας 
στο Κόσιτσε της Σλοβακίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 6 και της παραγρά¬ 
φου 8 του άρθρου 50 του Οργανισμού του Υπουργείου 
Εξωτερικών, που κυρώθηκε με το άρθρο πρώτο του 
ν. 3566/2007 «Κύρωση ως Κώδικα του "Οργανισμού του 
Υπουργείου Εξωτερικών"» (Α' 117). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικό όργανα, που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (Α' 98). 

3. Τη γνώμη της Πρεσβείας της Ελλάδας στη Μπρα- 
τισλάβα, όπως διατυπώθηκε στο Α.Π.Φ.1193/ΑΣ 
255/29.04.2015 έγγραφό της. 

4. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 


5. Την 96/2017 γνωμοδότηση του Συμβουλίου της 
Επικράτειας, με πρόταση του Υπουργού Εξωτερικών, 
αποφασίζουμε: 

Άρθρο 1 

Σύσταση Άμισθου Προξενείου της Ελλάδας 

στο Κόσιτσε της Σλοβακίας 

Συνιστάται Άμισθο Π ροξενείο της Ελλάδας με έδρα το 
Κόσιτσε της Σλοβακίας και περιφέρεια αρμοδιότητας τις 
περιφέρειες Κόσιτσε (Κοείεθ) και Πρέσοβ (Ρι-θεον). 

Άρθρο 2 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 12 Ιουνίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός Εξωτερικών 

ΝΙΚΟΛΑΟΣ ΚΟΤΖΙΑΣ 


ΠΡΟΕΔΡΙΚΟ ΔΙΑΤΑΓ ΜΑ ΥΠ' ΑΡΙΘΜ. 57 ( 2 ) 

Οργανισμός της Αρχής Εξέτασης Προδικαστικών 

Προσφυγών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 347-373 του ν. 4412/2016 «Δημόσιες 
Συμβάσεις Έργων, Προμηθειών και Υπηρεσιών, προσαρ¬ 
μογή στις Οδηγίες 2014/24/ΕΕ και 2014/25/ΕΕ» (ΑΊ47) 
και ιδίως της παρ. 5 του άρθρου 357 αυτού. 

β. του άρθρου 77 του ν. 4270/2014 «Αρχές δημοσιο¬ 
νομικής διαχείρισης και εποπτεία (ενσωμάτωση οδηγί¬ 
ας 2011/85/ΕΕ-δημόσιο λογιστικό και άλλες διατάξεις», 
(ΑΊ43) όπως ισχύει. 

γ.Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α'98). 

2. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΑΊ 16). 

3. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α'208). 

4. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α'210). 

5. Την υπ'αριθ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών, Γεώργιο Χουλιαράκη» (Β' 2168). 

δ.Τις από 14/3/2017,5/4/2017 και 7/4/2017 εισηγήσεις 
της Γενικής Διεύθυνσης Οικονομικών Υπηρεσιών του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων, σύμφωνα με την παράγραφο ε'του άρ¬ 
θρου 24 του ν. 4270/2014. 

7. Το γεγονός ότι από την έκδοση του παρόντος δια¬ 
τάγματος προκαλούνται οι ακόλουθες δαπάνες σε βάρος 
του προϋπολογισμού της ΑΕΠΠ: α) από τη σύσταση νέων 
θέσεων προσωπικού δαπάνη ύψους 1.082.298,61 ευρώ 
από το 2018 και για κάθε επόμενο έτος β) από την κατα¬ 
βολή επιδομάτων θέσης ευθύνης δαπάνη ύψους 28.200 
ευρώ η οποία για το τρέχον έτος περιορίζεται στο ποσό 
των 18.800 ευρώ και ειδικά για το τρέχον έτος επιβαρύ¬ 
νει τον προϋπολογισμό του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων. 

8. Την 86/2017 γνωμοδότηση του Συμβουλίου της Επι¬ 
κράτειας, μετά από πρόταση των Υπουργών Δικαιοσύ¬ 
νης, Διαφάνειας και Ανθρωπίνων Δικαιωμάτων, Διοικη¬ 
τικής Ανασυγκρότησης και Οικονομικών, αποφασίζουμε: 

ΜΕΡΟΣ ΠΡΩΤΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 

Άρθρο 1 

Διοικητική Διάρθρωση 

Αρχής Εξέτασης Προδικαστικών Προσφυγών 

Οι οργανικές μονάδες της Αρχής Εξέτασης Προδι- 
καστικών Προσφυγών (εφεξής Α.Ε.Π.Π.) ορίζονται ως 
ακολούθως: 

1. Γραφείο Προέδρου 

2. Γραμματεία Κλιμακίων 

3. Νομική Υπηρεσία 

4. Γενική Διεύθυνση Επιστημονικής και Διοικητικής 
Υποστήριξης (εφεξής Γ.Δ.Ε.Δ.Υ.) 


Άρθρο 2 

Γραφείο Πρόεδρου 

Στις αρμοδιότητες του Γραφείου αυτού περιλαμβά¬ 
νονται: 

α) Η παροχή γραμματειακής υποστήριξης προς τον 
Πρόεδρο της Α.Ε.Π.Π. 

β) Ο σχεδιασμός, η εισήγηση και η υλοποίηση των 
προγραμμάτων δημοσίων σχέσεων της Α.Ε.Π.Π. και της 
επικοινωνίας της με άλλους φορείς. 

γ) Η παρακολούθηση, επισήμανση και συλλογή ειδή¬ 
σεων και δημοσιευμάτων, τα οποία αφορούν αρμοδι¬ 
ότητες και δραστηριότητες της Α.Ε.Π.Π., η δημιουργία 
αρχείου δημοσιευμάτων, καθώς και η σχετική ενημέρω¬ 
ση, των υπηρεσιακών μονάδων για θέματα που ανήκουν 
στις αρμοδιότητέςτους. 

δ) Η μέριμνα για την επικοινωνία και τις σχέσεις της 
Α.Ε.Π.Π. με τα μέσα μαζικής ενημέρωσης, η πληροφό¬ 
ρησή τους για τις αρμοδιότητες και το έργο της, η ορ¬ 
γάνωση συνεντεύξεων τύπου, καθώς και η κατάρτιση 
και διανομή των δελτίων τύπου και των ενημερωτικών 
φυλλαδίων. 

ε) Η μέριμνα για τη δέουσα δημοσίευση ή με οποιο- 
δήποτε τρόπο εκτέλεση των αποφάσεων, της Α.Ε.Π.Π. 

στ) Η επιμέλεια έκδοσης των εκθέσεων και κάθε άλλου 
πληροφοριακού εντύπου της Αρχής. 

ζ) Η επιμέλεια διοργάνωσης των εκδηλώσεων της 
Α.Ε.Π.Π. 

η) Η συμμετοχή στη σύνταξη της ετήσιας έκθεσης 
πεπραγμένων και προτάσεων για την βελτίωση του νο¬ 
μοθετικού και κανονιστικού πλαισίου που υποβάλλει η 
Α.Ε.Π.Π. στους Υπουργούς Οικονομίας και Ανάπτυξης και 
Δικαιοσύνης, Διαφάνειας και Ανθρωπίνων Δικαιωμάτων 
σύμφωνα με το άρθρο 359 του ν. 4412/2016. 

θ) Η σύνταξη έκθεσης με στατιστικά στοιχεία ανά εξά¬ 
μηνο για τον αριθμό εισαγωγής προσφυγών και αιτήσεων 
αναστολής - προσωρινών μέτρων και τον αριθμό δημο¬ 
σίευσης αποφάσεων, στο διαδικτυακό τόπο της Αρχής. 

ι) Κάθε άλλη σχετική αρμοδιότητα που προβλέπεται 
στον εκάστοτε ισχύοντα Κανονισμό Λειτουργίας της 
Αρχής. 

Άρθρο 3 

Γραμματεία Κλιμακίων 

Η Γραμματεία Κλιμακίων Εκδίκασης υπάγεται απευ¬ 
θείας στον Πρόεδρο της Α.Ε.Π.Π. και έχει ιδίως τις εξής 
αρμοδιότητες: 

α) Μέριμνα για την αυθημερόν καταχώριση και πρωτο¬ 
κόλληση των προδικαστικών προσφυγών και εισαγωγή 
για εξέταση των υποθέσεων στα Κλιμάκια σύμφωνα με 
τον Κανονισμό Εξέτασης Προδικαστικών Προσφυγών 
και τον Κανονισμό Λειτουργίας, 
β) μέριμνα για την καταχώριση και πρωτοκόλληση των 
αιτήσεων αναστολής εκτέλεσης των προσβαλλόμενων 
πράξεων και αιτήσεων παρέμβασης που ασκούνται κατά 
την εκδίκαση των προδικαστικών προσφυγών, 
γ) κοινοποίηση της πράξης του προεδρεύοντος του 
κλιμακίου που ορίζει την ημέρα και ώρα εξέτασης της 
προσφυγής, το αργότερο εντός δέκα (10) ημερών πριν 
την εξέταση της προσφυγής, στον προσφεύγοντα, στην 

αναθέτουσα αρχή κατά της πράξης της οποίας ασκείται 
προσφυγή και σε εκείνους οι οποίοι έχουν ασκήσει πα¬ 
ρέμβαση, σύμφωνα με την παρ. 4 του άρθρου 365 του 
ν. 4412/2016, 

δ) έλεγχος της συμμόρφωσης της αναθέτουσας αρ¬ 
χής με την παρ. Ια του άρθρου 365 του ν. 4412/2016, 
το αργότερο είκοσι (20) μέρες από την κατάθεση της 
προσφυγής. Αν η αναθέτουσα αρχή δεν έχει εκπληρώσει 
την υποχρέωση της αυτή, η Γραμματεία αναλαμβάνει την 
υποχρέωση να κοινοποιήσει την προσφυγή, ώστε όλοι 
οι ενδιαφερόμενοι να ασκήσουν παρέμβαση, σύμφωνα 
με την παρ. 3 του άρθρου 362 του ίδιου νόμου, 

ε) κοινοποίηση των αποφάσεων των κλιμακίων στους 
ενδιαφερομένους και μέριμνα για ανάρτησή τους στην 
ιστοσελίδα της Α.Ε.Π.Π., τηρουμένων των ρυθμίσεων 
του ν. 2472/1997 και του Κανονισμού (ΕΚ) αρ. 45/2001 
του Ευρωπαϊκού Κοινοβουλίου και του Συμβουλίου της 
18ης Δεκεμβρίου 2000 (ΕΕ 18 της 23.11.1995), ως προς 
την προστασία των προσωπικών δεδομένων, 

στ) κάθε άλλη γραμματειακή υποστήριξη προς τα 
Κλιμάκια, 

ζ) κάθε άλλη αρμοδιότητα που καθορίζεται στον εκά- 
στοτε ισχύοντα Κανονισμό Λειτουργίας της Α.Ε.Π.Π. 

Άρθρο 4 

Νομική Υπηρεσία 

Στις αρμοδιότητες της Νομικής Υπηρεσίας η οποία 
υπάγεται απ ευθείας στον Πρόεδρο της Α.Ε.Π.Π. περι¬ 
λαμβάνονται, ιδίως: 

α) Η δικαστική εκπροσώπηση της Α.Ε.Π.Π., μετά από 
ανάθεση του Προέδρου σε Νομικό Σύμβουλο της Υπη¬ 
ρεσίας. 

β) Η νομική υποστήριξη των ενεργειών και αποφάσεων 
της Α.Ε.Π.Π. με νομικές συμβουλές και γνωμοδοτήσεις. 

γ) Ο νομικός έλεγχος των διακηρύξεων και σχεδίων 
συμβάσεων, που συνάπτει η Α.Ε.Π.Π. για την κάλυψη των 
αναγκών της. 

δ) Η υποβολή εισηγήσεων στην Α.Ε.Π.Π. για την προ¬ 
σφυγή στις υπηρεσίες εξωτερικού δικηγόρου, μόνο 
εφόσον προκύπτουν υπηρεσιακές ανάγκες, οι οποίες 
δεν μπορούν να καλυφθούν από τους νομικούς συμ¬ 
βούλους που στελεχώνουν την Νομική Υπηρεσία και 
κατόπιν έκδοσης επαρκούς αιτιολογημένης απόφασης 
του Προέδρου της Α.Ε.Π.Π. 

Άρθρο 5 

Γενική Διεύθυνση Επιστημονικής και 

Διοικητικής Υποστήριξης 

Η Γ.Δ.Ε.Δ.Υ. συγκροτείται από τις ακόλουθες Διευθύν¬ 
σεις: 

α. Διεύθυνση Υποστήριξης Κλιμακίων και λοιπών Επι¬ 
στημονικών Υπηρεσιών 

β. Διεύθυνση Διοικητικών και Οικονομικών Υπηρεσιών 

Άρθρο 6 

Γενικός Διευθυντής 

Ο Γενικός Διευθυντής προΐσταται των Διευθύνσεων και 
Τμημάτων που υπάγονται στη Γ.Δ.Ε.Δ.Υ. και συντονίζει 
και κατευθύνει το έργο αυτών. 


Στις αρμοδιότητες του Γενικού Διευθυντή περιλαμ¬ 
βάνονται, ιδίως: 

α) Η μέριμνα για την τήρηση του προγραμματισμού, 
καθώς και για την υλοποίηση των στόχων και των κατευ¬ 
θύνσεων που τίθενται στη Γ.Δ.Ε.Δ.Υ. από τον Πρόεδρο και 
την Α.Ε.Π .Π. Π ρος τον σκοπό αυτό, ο Γενικός Διευθυντής 
παρακολουθεί τις εργασίες των Διευθύνσεων και των 
Τμημάτων, συντονίζει και ελέγχει την δραστηριότητά 
τους, 

β) η κατανομή των εργασιών και των υποθέσεων με¬ 
ταξύ των Διευθύνσεων καιΤμημάτωντης Γ.Δ.Ε.Δ.Υ., η πε¬ 
ραιτέρω παρακολούθηση και ο έλεγχος της περαίωσης 
των εργασιών και υποθέσεων από τους χειριστές τους, 
καθώς και της σύνταξης των σχετικών εκθέσεων εντός 
των προβλεπόμενων ή οριζόμενων προθεσμιών, 

γ) η εισήγηση προς τον Πρόεδρο της Α.Ε.Π.Π. για την 
τοποθέτηση του προσωπικού στις οργανωτικές μονάδες 
της Γ.Δ.Ε.Δ.Υ. και τη μετακίνησή του μεταξύ των μονάδων 
αυτών, 

δ) ο έλεγχος για την εφαρμογή και την τήρηση από 
το προσωπικό της Γενικής Διεύθυνσης των νόμων, των 
κανονισμών και των αποφάσεων που το αφορούν, 

ε) η μέριμνα για τη σύνταξη της ετήσιας έκθεσης πε¬ 
πραγμένων και προτάσεων για τη βελτίωση του νομο¬ 
θετικού και κανονιστικού πλαισίου, 

στ) η δυνατότητα συγκρότησης ομάδων εργασίας από 
υπαλλήλους που ανήκουν σε διαφορετικές οργανικές 
μονάδες, για την αντιμετώπιση και επεξεργασία συγκε¬ 
κριμένου ζητήματος. 

Άρθρο 7 

Διεύθυνση Υποστήριξης Κλιμακίων και 
λοιπών Επιστημονικών Υπηρεσιών 

1. Η Διεύθυνση Υποστήριξης Κλιμακίων και λοιπών 
Επιστημονικών Υπηρεσιών είναι αρμόδια, μεταξύ άλλων, 
για την επιστημονική υποβοήθηση των κλιμακίων κατά 
την εξέταση των προδικαστικών προσφυγών και των λοι¬ 
πών ένδικων βοηθημάτων που ασκούνται ενώπιον της 
Α.Ε.Π.Π., τη δημιουργία, διαχείριση και λειτουργία των 
βάσεων δεδομένων που αναπτύσσονται στην Α.Ε.Π.Π., 
την προετοιμασία της συμμετοχής της Α.Ε.Π.Π. σε συλ¬ 
λογικά όργανα, ομάδες, επιτροπές σε εθνική, ευρωπαϊκή 
ή διεθνή βάση, με αντικείμενο την έννομη προστασία, 
καθώς επίσης και την προετοιμασία εισηγήσεων της 
Α.Ε.Π.Π. επί ρυθμίσεων που θέτουν ζητήματα έννομης 
προστασίας. 

2. Η Διεύθυνση Υποστήριξης Κλιμακίων και λοιπών 
Επιστημονικών Υπηρεσιών συγκροτείται από τα εξής 
Τμήματα: 

α. Τμήμα Πληροφορικής 

β. Τμήμα Υποστήριξης Κλιμακίων και Επιστημονικών 
Υπηρεσιών. 

3. Οι αρμοδιότητες της Διεύθυνσης Υποστήριξης Κλι¬ 
μακίων και λοιπών Επιστημονικών Υπηρεσιών κατανέ- 
μονται, μεταξύ των Τμημάτων της, ως εξής: 

α.ΤοΤμήμα Πληροφορικής έχει, ιδίως, τις ακόλουθες 
αρμοδιότητες: 

αα. Η παροχή οποιοσδήποτε επιστημονικής συνδρο¬ 
μής στο γνωστικό πεδίο των τεχνολογιών πληροφορι- 

κής και επικοινωνιών (Τ.Π.Ε.), κατά τη διαδικασία λήψης 
αποφάσεων από τα κλιμάκια, στο πλαίσιο της αρμοδι- 
ότητάςτους, με την υποβολή σε αυτά έκθεσης, η οποία 
διαλαμβάνει το ιστορικό, τα στοιχεία που βεβαιώνονται 
από τα έγγραφα και τα τεχνικά και νομικά ζητήματα που 
ανακύπτουν, και η οποία υποβάλλεται στο μέλος του κλι¬ 
μακίου που εκτελεί χρέη προέδρου, καθώς και η μέριμνα 
για τη συμπλήρωση των φακέλων των υποθέσεων, στις 
οποίες εμπλέκεται το Τμήμα. 

ββ. Η υποβολή εισηγήσεων στον Πρόεδρο για θέμα¬ 
τα πληροφορικών συστημάτων, η παρακολούθηση της 
εφαρμογής τους, η αξιολόγηση της αποτελεσματικότη- 
τάς τους και η υποβολή προτάσεων για τις αναγκαίες 
τροποποιήσεις και προσαρμογές. 

γγ. Η μέριμνα για την απρόσκοπτη λειτουργία των συ¬ 
στημάτων πληροφορικής και του τηλεφωνικού κέντρου 
της Α.Ε.Π.Π. σε σχέση με τον εξοπλισμό, το λειτουργικό 
σύστημα, τα συστήματα διαχείρισης των Βάσεων Δεδο¬ 
μένων και τα δίκτυα. 

δδ. Η ανάπτυξη λογισμικών εφαρμογών σύμφωνα με 
τις ανάγκες των υπηρεσιακών μονάδων της Α.Ε.Π.Π., 
η μέριμνα για τον λογικό σχεδίασμά των εφαρμογών 
λογισμικού και των Βάσεων Δεδομένων, καθώς και τις 
αναγκαίες επεκτάσεις και βελτιώσεις των πληροφορια¬ 
κών συστημάτων της Α.Ε.Π.Π. 

εε. Ο σχεδιασμός, η ανάπτυξη, η λειτουργία και διαχεί¬ 
ριση βάσεων δεδομένων σχετικών με την άσκηση των 
αρμοδιοτήτων της Α.Ε.Π.Π, η καταγραφή στατιστικών 
δεδομένων και η εξαγωγή αποτελεσμάτων. 

στστ. Η συγκρότηση, ανάπτυξη, τήρηση, τροφοδό¬ 
τηση και εν γένει επιμέλεια, σε συνεργασία με το Γενικό 
Διευθυντή, της ηλεκτρονικής ιστοσελίδας της Α.Ε.Π.Π. 

ζζ. Η τήρηση και βελτίωση των διαδικασιών ασφάλειας 
των συστημάτων πληροφορικής και τηλεπικοινωνιών. 

ηη. Η παροχή εκπαίδευσης και εν γένει υποστήριξης 
προς τους υπαλλήλους των πληροφοριακών συστημά¬ 
των της Α.Ε.Π.Π. και η προετοιμασία εισηγήσεων/εκθέσε- 
ων για τον τρόπο εκπαίδευσης τους σε θέματα χειρισμού 
και αξιοποίησης των συστημάτων αυτών. 

θθ. Η εισήγηση για την προμήθεια υλικών και υπη¬ 
ρεσιών που αφορούν στη χρήση, την επέκταση, την 
αναβάθμιση και τη βελτίωση των Πληροφοριακών και 
Τηλεπικοινωνιακών Συστημάτων της Α.Ε.Π.Π. και η πα¬ 
ρακολούθηση των σχετικών διαδικασιών. 

ι. Η παροχή συνδρομής στη σύνταξη της ετήσιας έκ¬ 
θεσης πεπραγμένων της Α.Ε.Π.Π. 

β. Τμήμα Υποστήριξης Κλιμακίων και Επιστημονικών 
Υπηρεσιών, στην αρμοδιότητα του οποίου ανατίθενται 
κυρίως: 

αα. Η παροχή επιστημονικής συνδρομής σε γνωστικά 
πεδία, πλην των Τ.Π.Ε., κατά τη διαδικασία λήψης απο¬ 
φάσεων από τα κλιμάκια, στο πλαίσιο της αρμοδιότητάς 
τους, με την υποβολή σε αυτά έκθεσης, η οποία διαλαμ¬ 
βάνει το ιστορικό, τα στοιχεία που βεβαιώνονται από 
τα έγγραφα και τα νομικά ή/και τεχνικά ζητήματα που 
ανακύπτουν, και η οποία υποβάλλεται στο μέλος του κλι¬ 
μακίου που εκτελεί χρέη προέδρου, καθώς και η μέριμνα 
για τη συμπλήρωση των φακέλων των υποθέσεων, στις 
οποίες εμπλέκεται το Τμήμα. 


ββ. Η προετοιμασία της συμμετοχής της Α.Ε.Π.Π. σε 
συλλογικά κυβερνητικά όργανα, σε επιτροπές και ομάδες 
της Ευρωπαϊκής Ένωσης, του ΟΟΣΑ και σε οποιαδήπο¬ 
τε διεθνή συνεργασία, με αρμοδιότητα επί της έννομης 
προστασίας στον τομέα των δημοσίων συμβάσεων. 

γγ. Η παροχή συνδρομής στη σύνταξη της ετήσιας 
έκθεσης πεπραγμένων της Α.Ε.Π.Π. 

Άρθρο 8 

Διεύθυνση Διοικητικών και 

Οικονομικών Υπηρεσιών 

1. Η Διεύθυνση Διοικητικών και Οικονομικών Υπηρεσι¬ 
ών είναι αρμόδια για τον σχεδίασμά και την υποστήριξη 
εφαρμογήςτων οικονομικών, διαχειριστικών και διοικη¬ 
τικών διαδικασιών που απαιτούνται για τη λειτουργία της 
Γενικής Δ/νσης, ενώ συμμετέχει στη σύνταξη της ετήσιας 
έκθεσης πεπραγμένων και προτάσεων που υποβάλλει η 
Αρχή στους Υπουργούς Οικονομίας και Ανάπτυξης και 
Δικαιοσύνης, Διαφάνειας και Ανθρωπίνων Δικαιωμάτων, 
σύμφωνα με το άρθρο 359 του ν. 4412/2016, όπως ισχύει 
κάθε φορά. 

2. Η Διεύθυνση Διοικητικών και Οικονομικών Υπηρε¬ 
σιών συγκροτείται από τα ακόλουθα Τμήματα: 

α. Τμήμα Ανθρώπινου Δυναμικού και Οργάνωσης 
β.Τμήμα Προϋπολογισμού, Μισθοδοσίας και Εκκαθά¬ 
ρισης Δαπανών 

γ.Τμήμα Λογιστικής Παρακολούθησης και Πληρωμής 
Δαπανών 

3. Οι αρμοδιότητες της Διεύθυνσης Διοικητικών και 
Οικονομικών Υπηρεσιών κατανέμονται, μεταξύ τωνΤμη- 
μάτων της, ως εξής: 

α. Το Τμήμα Ανθρώπινου Δυναμικού και Οργάνωσης 
έχει, ιδίως, τις ακόλουθες αρμοδιότητες: 

αα.Τη διαχείριση των θεμάτων υπηρεσιακής κατάστα¬ 
σης του προσωπικού της Α.Ε.Π.Π. 

ββ. Τη τήρηση του προσωπικού μητρώου των υπαλ¬ 
λήλων της Α.Ε.Π.Π., τόσο του διοικητικού, όσο και του 
επιστημονικού προσωπικού, και την έκδοση σχετικών 
πιστοποιητικών και βεβαιώσεων. 

γγ. Τη μέριμνα για τη μετακίνηση εκτός έδρας, στην 
Ελλάδα ή το εξωτερικό, του Προέδρου, των Μελών και 
του προσωπικού της Α.Ε.Π.Π. 

δδ. Την επεξεργασία των στοιχείων της τηρούμενης 
βάσης δεδομένων για την αριθμητική σύνθεση και τις 
αριθμητικές μεταβολές του προσωπικού της Αρχής, τον 
προγραμματισμός των αναγκών σε ανθρώπινο δυναμικό 
και τη στελέχωση των υπηρεσιών της Α.Ε.Π.Π. 

εε.Τη μέριμνα για την κατάρτιση, αξιολόγηση και επα- 
νασχεδιασμό των περιγραμμάτων των θέσεων εργασίας 
της Α.Ε.Π.Π. 

στστ. Τον εντοπισμό των εκπαιδευτικών αναγκών του 
προσωπικού της Α.Ε.Π.Π. και την ανάπτυξη και εφαρμογή 
εκπαιδευτικών προγραμμάτων, σε συνάρτηση και με τα 
περιγράμματα θέσεων εργασίας. 

ζζ.Την συγκρότηση των προβλεπόμενων συλλογικών 
οργάνων, ομάδων εργασίας και επιτροπών της Α.Ε.Π.Π., 
καθώς και τον ορισμό εκπροσώπων της σε συλλογικά 
όργανα, ομάδες εργασίας και επιτροπές άλλων φορέων. 

ηη.Τον χειρισμό θεμάτων οργάνωσης και λειτουργίας 
των υπηρεσιών της Α.Ε.Π.Π. και την μελέτη και εισήγη¬ 
ση μέτρων ορθολογικής οργάνωσης, διάρθρωσης και 
λειτουργίας αυτών. 

ΘΘ.Την εφαρμογή συστημάτων στοχοθεσίας και μεθό¬ 
δων μέτρησης της αποδοτικότητας και αποτελεσματικό- 
τητας του προσωπικού και των υπηρεσιών της Α.Ε.Π.Π., 
την αξιολόγηση των αποτελεσμάτων των μετρήσεων 
και την διατύπωση συγκεκριμένων προτάσεων για τη 
βελτίωση της λειτουργίας των υπηρεσιών της. 

ι. Την οργάνωση και τη τήρηση του πρωτοκόλλου και 
του αρχείου πρωτοτύπων και εξερχόμενων εγγράφων, 
τη διεκπεραίωση της αλληλογραφίας, καθώς και τη αρ¬ 
χειοθέτηση, ταξινόμηση, φύλαξη και εκκαθάριση του 
αρχείου της Γ.Δ.Ε.Δ.Υ. 

ια.Την παροχή γραμματειακής υποστήριξης και τη λει¬ 
τουργία του τηλεφωνικού κέντρου, της τηλεομοιοτυπίας 
και των λοιπών μέσων επικοινωνίας των οργανικών μο¬ 
νάδων της Γ.Δ.Ε.Δ.Υ. 

ιβ.Την μέριμνα για την κοινοποίηση και επίδοση κάθε 
εγγράφου, στα οποία περιλαμβάνονται οι κλήσεις, απο¬ 
φάσεις, συστάσεις, αξιολογήσεις, πορίσματα και γνωμο¬ 
δοτήσεις της Α.Ε.Π.Π, με την επιφύλαξη της αρμοδιότη¬ 
τας της Γραμματείας των Κλιμακίων. 

ιγ. Την βεβαίωση της ακρίβειας αντιγράφων, φωτοα¬ 
ντιγράφων, εγγράφων και δικαιολογητικών, καθώς και 
τη βεβαίωση του γνησίου της υπογραφής. 

ιδ. Την μέριμνα για την καθαριότητα, φύλαξη (ασφά¬ 
λεια), συντήρηση και επισκευή των κτιριακών εγκατα¬ 
στάσεων και του λοιπού εξοπλισμού. 

ιε. Την εφαρμογή των προβλεπόμενων για την προ¬ 
στασία της υγείας και της ασφάλειας των εργαζομένων 
της Α.Ε.Π.Π. μέτρων. 

ιστ. Την μέριμνα για την κίνηση και συντήρηση των 
οχημάτων της υπηρεσίας. 

ιζ. Την μέριμνα για την εξυπηρέτηση του κοινού και 
την επικοινωνία του με την, κατά περίπτωση, αρμόδια 
υπηρεσία της Γ.Δ.Ε.Δ.Υ. 

ιη. Την οργάνωση και λειτουργία βιβλιοθήκης με εκ¬ 
δόσεις ελληνικές και ξενόγλωσσες, σε ηλεκτρονική και 
έντυπη μορφή, σχετικές με το αντικείμενο της Α.Ε.Π.Π. 
και των επιμέρους οργανικών της μονάδων, ομάδων ερ¬ 
γασίας, επιτροπών και συμβουλίων, καθώς και οποιοδή- 
ποτε άλλο έντυπο ή ηλεκτρονικό υλικό που υποβοηθά 
το έργο της. 

ιθ. Την εκτίμηση και καταγραφή των πάσης φύσεως 
αναγκών της Α.Ε.Π.Π. σε έπιπλα, μηχανικό εξοπλισμό, 
γραφική ύλη, είδη καθαριότητας και λοιπό υλικό και 
εξοπλισμό. 

κ.Την κατάρτιση των όρων διακήρυξης και η εισήγηση 
κατακυρωτικών αποφάσεων και συμβάσεων του προ¬ 
γράμματος προμηθειών αγαθών, παροχής υπηρεσιών 
και μελετών της Α.Ε.Π.Π., καθώς και την υποστήριξη της 
διενέργειας των σχετικών διαδικασιών. 

κα.Την παρακολούθηση και εκτέλεση των συμβάσεων 
της Α.Ε.Π.Π. 

κβ. Την διαχείριση του πάσης φύσεως υλικού (παρα¬ 
λαβή, έλεγχος, καταχώριση, αποθήκευση και διανομή). 


κγ.Την λειτουργία αποθήκης αναλώσιμων και μη υλι¬ 
κών, η παρακολούθηση των αποθεμάτων και τη μέριμνα 
για την έγκαιρη διενέργεια των προμηθειών. 

κδ.Την καταγραφή, σήμανση και διασφάλιση της κινη¬ 
τής και ακίνητης περιουσίας της Α.Ε.Π.Π και των τίτλων 
κτήσης αυτής, την εκποίηση περιουσιακών στοιχείων 
και την τήρηση μητρώου παγίων στοιχείων. 

κε.Την επισκευή, ανακύκλωση, εκποίηση ή καταστρο¬ 
φή υλικού και εξοπλισμού, κατά τα προβλεπόμενα στην 
κείμενη νομοθεσία. 

β. Το Τμήμα Προϋπολογισμού, Μισθοδοσίας και Εκ¬ 
καθάρισης Δαπανών έχει, ιδίως, τις ακόλουθες αρμο¬ 
διότητες: 

αα. Την κατάρτιση, τροποποίηση και εκτέλεση του 
προϋπολογισμού της Α.Ε.Π.Π. 

ββ.Την είσπραξη τηςπροβλεπόμενης στην παρ. 3 του 
άρθρου 350 του ν. 4412/2016, όπως ισχύει κάθε φορά, 
κράτηση επί όλων των συμβάσεων που υπάγονται στο 
νόμο αυτό. 

γγ. Την εντολή και εκκαθάριση αποδοχών, λοιπών 
απολαβών και αποζημιώσεων γενικώς των μελών και 
του προσωπικού. 

δδ.Την εντολή και εκκαθάριση κάθε άλλης δαπάνης. 

εε.Την χορήγηση πάσης φύσεως βεβαιώσεων οικονο¬ 
μικού περιεχομένου. 

στστ.Την κατάρτιση του σχεδίου απόφασης ανάληψης 
υποχρέωσης, κατόπιν τεκμηριωμένου αιτήματος από το 
διατάκτη και την καταχώριση των αναλαμβανόμενων 
δεσμεύσεων στα οικεία λογιστικά βιβλία και στο Μητρώο 
Δεσμεύσεων. 

ζζ. Τον έλεγχο της τήρησης των περί ανάληψης υπο¬ 
χρεώσεων διατάξεων και την παροχή βεβαίωσης επί 
των σχεδίων των σχετικών πράξεων για την ύπαρξη της 
απαιτούμενης πίστωσης και για τη μη υπέρβαση του ορι¬ 
ζόμενου κάθε φορά από το αρμόδιο όργανο ποσοστού 
διάθεσης της πίστωσης. 

ηη. Την σύνταξη έκθεσης προς την αρμόδια Δημο¬ 
σιονομική Υπηρεσία Εποπτείας και Ελέγχου (Δ.Υ.Ε.Ε.), 
σύμφωνα με τις διατάξεις της παρ. 3δ του άρθρου 66 του 
ν. 4270/2014, όπως ισχύει, και του περί ανάληψης υπο¬ 
χρεώσεων από τους διατάκτες προεδρικού διατάγματος. 

ΘΘ.Τον έλεγχο νομιμότητας και κανονικότητας, καθώς 
και την εκκαθάριση των δαπανών της Αρχής, με βάση τα 
νόμιμα δικαιολογητικά αυτών. 

ι. Την έκδοση εντολής πληρωμής των δαπανών της 
Αρχής, μέσα στα καθοριζόμενα κατά μήνα όρια πληρω¬ 
μών και την έκδοση χρηματικών ενταλμάτων εντός της 
προβλεπόμενης, από το ενωσιακό και εθνικό κανονιστι¬ 
κό πλαίσιο, προθεσμίας. 

ια.Την σύνταξη έκθεσης επί διαφωνιών με το διατάκτη, 
κατά τη διενέργεια ελέγχου νομιμότητας και κανονικό¬ 
τητας της δαπάνης και την υποβολή της, μετά του σχετι¬ 
κού φακέλου, στη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων, με σχετική 
κοινοποίηση στη Γενική Διεύθυνση Δημοσιονομικών 
Ελέγχων του Γενικού Λογιστηρίου του Κράτους, σύμ¬ 
φωνα με τα οριζόμενα στην παρ. 1 του άρθρου 26 του 
ν. 4270/2014. 

ιβ. Την τακτοποίηση των χρηματικών ενταλμάτων 
προπληρωμής. 

ιγ. Την έκδοση συμψηφιστικών ενταλμάτων (τακτι¬ 
κών και προπληρωμής) για την εμφάνιση των εξόδων 
που βαρύνουν το Πρόγραμμα Δημοσίων Επενδύσεων 
στη δημόσια ληψοδοσία, καθώς και την έκδοση λοιπών 
συμψηφιστικών χρηματικών ενταλμάτων, όπου προβλέ- 
πεται. 

ιδ.Την καταχώριση των στοιχείων των δικαιούχων δα¬ 
πανών και Την τήρηση του μητρώου αυτών. 

ιε.Την παροχή απόψεων στα δικαστήρια, η εκτέλεση 
δικαστικών αποφάσεων και την κοινοποίηση στην αρμό¬ 
δια Δ.Υ.Ε.Ε. των δικαστικών αποφάσεων από τις οποίες 
προκύπτει επιβάρυνση στον προϋπολογισμό του φορέα. 

ιστ. Τη μέριμνα για την αποτροπή συσσώρευσης οφει¬ 
λών. 

ιζ.Την έκδοση επιτροπικών ενταλμάτων για τη μεταβί¬ 
βαση πιστώσεων στους δευτερεύοντες διατάκτες. 

ιη. Την τήρηση των λογιστικών βιβλίων που προβλέ- 
πονται από τις ισχύουσες διατάξεις και του Μητρώου 
Δεσμεύσεων. 

ιθ. Την βεβαίωση επί των πράξεων διορισμών, εντάξε¬ 
ων, μετατάξεων, αποσπάσεων και προαγωγών του προ¬ 
σωπικού κάθε κατηγορίας της Αρχής, για την ύπαρξη 
σχετικών προβλέψεων στον προϋπολογισμό της. 

κ. Την έκδοση εντολών προς τους οικείους εκκα- 
θαριστές αποδοχών για την επίσχεση των αποδοχών 
δημοσίων υπολόγων που καθυστερούν την απόδοση 
λογαριασμού, καθώς και την εισήγηση στον αρμόδιο 
Επίτροπο του Ελεγκτικού Συνεδρίου για τον καταλογισμό 
του υπερήμερου υπολόγου, σύμφωνα με τις κείμενες 
διατάξεις. 

κα.Την παρακολούθηση μηνιαίως σε ξεχωριστή κατά¬ 
σταση των εγγραφών που γίνονται στα λογιστικά βιβλία 
της Αρχής για κάθε δευτερεύοντα διατάκτη. 

κβ. Την τήρηση του μητρώου του πάσης φύσεως προ¬ 
σωπικού της Αρχής και τη μηνιαία δήλωση στη μηχανο¬ 
γραφική εφαρμογή της Ενιαίας Αρχής Πληρωμών των 
σχετικών χρηματικών ενταλμάτων. 

γ. Το Τμήμα Λογιστικής Παρακολούθησης και Πλη¬ 
ρωμής Δαπανών έχει, ιδίως, τις ακόλουθες αρμοδιό¬ 
τητες: 

αα.Την παραγωγή στο Ολοκληρωμένο Πληροφοριακό 
Σύστημα Δημοσιονομικής Πολιτικής (ΟΠΣΔΠ) ηλεκτρο¬ 
νικών εντολών μεταφοράς και πίστωσης λογαριασμού 
προς την Τράπεζα της Ελλάδος, για την εξόφληση των εκ- 
διδόμενων χρηματικών ενταλμάτων (τακτικών και προ¬ 
πληρωμής) με πίστωση των τραπεζικών λογαριασμών 
των δικαιούχων και την απόδοση των διενεργούμενων 
κρατήσεων υπέρ τρίτων σε αυτούς. 

ββ.Τη μέριμνα για τη διενέργεια συμψηφισμών και η 
απόδοση στο Δημόσιο και στα οικεία ασφαλιστικά τα¬ 
μεία των οφειλών των δικαιούχων που αναγράφονται 
στις σχετικές βεβαιώσεις φορολογικών και ασφαλιστι¬ 
κών οφειλών. 

γγ. Την ενημέρωση των δικαιούχων και των φορέων 
για την έκδοση χρηματικών ενταλμάτων και την προ¬ 
πληρωμή των δικαιούχων. 


δδ. Την καταχώριση των στοιχείων κατασχέσεων και 
εκχωρήσεων στα τηρούμενα μητρώα. 

ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ 

ΚΕΦΑΛΑΙΟ Α' 

Οργανικές Θέσεις Προσωπικού 

Άρθρο 9 

Οργανικές Θέσεις 

Το σύνολο των οργανικών θέσεων προσωπικού της 
Αρχής Εξέτασης Προδικαστικών Προσφυγών ανέρχεται 
σε εκατόν είκοσι τρεις (123) θέσεις. 

Άρθρο 10 

Οργανικές θέσεις τακτικού προσωπικού 

και ειδικού επιστημονικού προσωπικού 

1. Οι οργανικές θέσεις τακτικού προσωπικού με σχέ¬ 
ση εργασίας δημοσίου δικαίου ανέρχονται σε σαράντα 
πέντε (45) και κατανέμονται, κατά κατηγορία και κλάδο, 
ως ακολούθως: 

α. Κατηγορία Πανεπιστημιακής Εκπαίδευσης (ΠΕ): 
Είκοσι (20) θέσεις κλάδου ΠΕ Διοικητικού-Οικονομικού 
β. Κατηγορία Τεχνολογικής Εκπαίδευσης (ΤΕ): 

Τρεις (3) θέσεις κλάδου ΤΕ Διοικητικού-Άογιστικού 
Τρεις (3) θέσεις κλάδου ΤΕ Δημοσίων Σχέσεων και 
Επικοινωνίας 

Έξι (6) θέσεις κλάδου ΤΕ Πληροφορικής 
γ. Κατηγορία Δευτεροβάθμιας Εκπαίδευσης (ΔΕ): 
Δέκα (10) θέσεις κλάδου ΔΕ Διοικητικών Γραμματέων 
δ. Κατηγορία Υποχρεωτικής Εκπαίδευσης (ΥΕ): 

Τρεις (3) θέσεις κλάδου ΥΕ Επιμελητών 

2. Οι οργανικές θέσεις ειδικού επιστημονικού προσω¬ 
πικού με οποιαδήποτε σχέση εργασίας ανέρχονται σε 
εβδομήντα δύο (72) και κατανέμονται, κατά ειδικότητες, 
ως ακολούθως: 

α. δέκα (10) θέσεις Πολιτικών Μηχανικών 

β. τέσσερις (4) θέσεις Ηλεκτρολόγων Μηχανικών 

γ. τρεις (3) θέσεις Μηχανολόγων Μηχανικών 

γ. δύο (2) θέσεις Χημικών Μηχανικών 

δ. δεκαπέντε (15) θέσεις Νομικών 

ε. δυο (2) θέσεις Χημικών 

δ. τρεις (3) θέσεις Βιολόγων/Βιοχημικών 

ε. δέκα (10) θέσεις Επιστημόνων Πληροφορικής 

στ. δεκαπέντε (15) θέσεις Οικονομολόγων 

η. τρεις (3) θέσεις Στατιστικολόγων 

θ. πέντε (5) θέσεις Φαρμακοποιών 

3. Η κατανομή του ως άνω προσωπικού στις επιμέρους 
οργανικές μονάδες της Α.Ε.Π.Π. καθορίζεται με απόφαση 
του Προέδρου αυτής. 

Άρθρο 11 

Προσωπικό ειδικών θέσεων 
Οι οργανικές θέσεις προσωπικού ειδικών θέσεων ανέρ¬ 
χονται σε έξι (6) και κατανέμονται, ως εξής: 

Μία (1) θέση Γενικού Διευθυντή, πενταετούς θητείας, 
πλήρους και αποκλειστικής απασχόλησης. 

Πέντε (5) θέσεις Νομικών Συμβούλων, δικηγόρων παρ' 
Αρείω Πάγω, με πάγια αντιμισθία. 

ΚΕΦΑΛΑΙΟ Β' 

Προσόντα Διορισμού, 

Τρόπος Επιλογής και Πρόσληψης Προσωπικού 

Άρθρο 12 

Προσόντα διορισμού Γενικού Διευθυντή 

Ι.Της Γενικής Διεύθυνσης Επιστημονικής και Διοικη¬ 
τικής Υποστήριξης προΐσταται Γενικός Διευθυντής, ο 
οποίος επιλέγεται κατά τα οριζόμενα στο άρθρο 13 του 
παρόντος. 

2. Για την πλήρωση της θέσης του Γενικού Διευθυντή 
απαιτούνται: 

α) Τίτλος σπουδών οποιοσδήποτε ειδικότητας Α.Ε.Ι. της 
ημεδαπής ή ισότιμος τίτλος αναγνωρισμένων σχολών 
της αλλοδαπής, 

β) Μεταπτυχιακός τίτλος σπουδών ή Διδακτορικό Δί¬ 
πλωμα Νομικής ή Οικονομικών ή Πολιτικών Επιστημών 
ή Διοίκησης Επιχειρήσεων Α.Ε.Ι. της ημεδαπής ή ισότιμος 
τίτλος αναγνωρισμένων σχολών της αλλοδαπής, 

γ) Επαγγελματική εμπειρία σε αντικείμενο συναφές με 
δημόσιες συμβάσεις τουλάχιστον δέκα (10) ετών εφόσον 
διαθέτει διδακτορικό τίτλο ή δέκα πέντε (15) ετών εφό¬ 
σον διαθέτει μεταπτυχιακό τίτλο, 

δ) Άριστη γνώση της ελληνικής και της αγγλικής και 
καλή γνώση μίας επιπλέον επίσημης γλώσσας της Ευ¬ 
ρωπαϊκής Ένωσης. 

2. Τα ανωτέρω απαιτούμενα τυπικά και πρόσθετα προ¬ 
σόντα διορισμού ή πρόσληψης αποδεικνύονται κατά τα 
προβλεπόμενα στις ισχύουσες κάθε φορά διατάξεις για 
τον καθορισμό των προσόντων διορισμού ή πρόσληψης 
σε θέσεις φορέων του δημόσιου τομέα. 

Άρθρο 13 

Τρόπος επιλογής και διορισμού 

Γενικού Διευθυντή 

1. Η επιλογή του Γενικού Διευθυντή γίνεται μετά από 
δημόσια προκήρυξη της θέσης και ανακοίνωση στον 
ιστότοπο της Α.Ε.Π.Π. και σε δύο (2) ημερήσιες εφημε- 
ρίδεςτων Αθηνών ευρείας κυκλοφορίας. Με τη δημόσια 
προκήρυξη, η Α.Ε.Π.Π. καλεί τους ενδιαφερομένους να 
υποβάλουν αίτηση για επιλογή μέσα σε προθεσμία που 
ειδικώς ορίζεται στη δημόσια προκήρυξη και που δεν 
μπορεί να είναι μικρότερη από δέκα (10) ημέρες από τη 
δημοσίευση. Στη δημόσια προκήρυξη προσδιορίζονται 
τα τυπικά και ουσιαστικά προσόντα των υποψηφίων, 
καθώς και τα δικαιολογητικά που πρέπει να συνυποβλη- 
θούν. 

2.0 Γενικός Διευθυντής είναι πλήρους και αποκλειστι¬ 
κής απασχόλησης και διορίζεται για πενταετή θητεία, η 
οποία μπορεί να ανανεωθεί μία φορά με απόφαση της 
Ολομέλειας της Α.Ε.Π.Π. Η θητεία του Γενικού Διευθυντή 
μπορεί να διακόπτεται πριν από τη λήξη της για λόγους 
που ανάγονται σε αδυναμία ή σε πλημμελή εκπλήρω¬ 
ση των καθηκόντων του, με πράξη του Προέδρου, που 
εκδίδεται ύστερα από ειδικά αιτιολογημένη απόφαση 
της Α.Ε.Π.Π. 

3. Υποψήφιοι για τη θέση του Γενικού Διευθυντή 
μπορεί να είναι και δημόσιοι υπάλληλοι ή λειτουργοί 
ή εργαζόμενοι σε φορείς του δημόσιου τομέα, όπως 


αυτός ορίζεται κάθε φορά που έχουν τα απαιτούμενα 
τυπικά και ουσιαστικά προσόντα. Ο Γενικός Διευθυντής 
επιλέγεται από την Ολομέλεια της Α.Ε.Π.Π. και διορίζεται 
με απόφαση του Προέδρου. Για την επιλογή εισηγείται 
στην Α.Ε.Π.Π. τριμελής επιτροπή, η οποία συγκροτείται 
με απόφασή της και αποτελείται από τον Πρόεδρο της 
Α.Ε.Π.Π. και δύο μέλη. Σε περίπτωση που επιλέγεται 
υπάλληλος φορέα του δημοσίου τομέα η θέση πληρού- 
ται με απόσπαση για όσο χρόνο διαρκεί η θητεία. 

4.0 Γενικός Διευθυντής, μετά τη λήξη της θητείας του, 
εξακολουθεί να διατηρεί τη θέση του και να ασκεί τα 
καθήκοντά του έως την επιλογή και τοποθέτηση νέου 
και σε κάθε περίπτωση για χρονικό διάστημα που δεν 
ξεπερνά τους έξι (6) μήνες. 

5. Αν κενωθεί η θέση του Γενικού Διευθυντή πριν από 
τη λήξη της θητείας του, επιλέγεται νέος, σύμφωνα με τις 
ανωτέρω διατάξεις. Μέχρι την επιλογή και τοποθέτηση 
νέου, καθήκοντα Γενικού Διευθυντή ασκεί, με απόφαση 
του Προέδρου της Α.Ε.Π.Π., ο αρχαιότερος των Προϊστα¬ 
μένων Διευθύνσεων που έχει τα τυπικά και ουσιαστικά 
προσόντα. 

Άρθρο 14 

Προσόντα διορισμού 

Προϊσταμένων Διευθύνσεων 

1 .Των Διευθύνσεων της Α.Ε.Π.Π. προΐστανται Διευθυ¬ 
ντές, οι οποίοι επιλέγονται κατά τα οριζόμενα στο άρθρο 
15 του παρόντος. 

2. Για την πλήρωση των θέσεων Προϊσταμένου Διεύ¬ 
θυνσης απαιτούνται: 

α)Τίτλος σπουδών οποιοσδήποτε ειδικότητας Α.Ε.Ι. της 
ημεδαπής ή ισότιμος τίτλος αναγνωρισμένων σχολών 
της αλλοδαπής, 

β) Μεταπτυχιακός τίτλος σπουδών οποιοσδήποτε ει¬ 
δικότητας Α.Ε.Ι. της ημεδαπής ή ισότιμος τίτλος αναγνω¬ 
ρισμένων σχολών της αλλοδαπής, 

γ) Επαγγελματική εμπειρία σε αντικείμενο συναφές με 
δημόσιο δίκαιο τουλάχιστον οκτώ (8) ετών, 

δ) Άριστη γνώση της ελληνικής και της αγγλικής γλώσ¬ 
σας. 

2. Τα ανωτέρω απαιτούμενα τυπικά και πρόσθετα προ¬ 
σόντα διορισμού ή πρόσληψης αποδεικνύονται κατά τα 
προβλεπόμενα στις ισχύουσες κάθε φορά διατάξεις για 
τον καθορισμό των προσόντων διορισμού ή πρόσληψης 
σε θέσεις φορέων του δημόσιου τομέα. 

Άρθρο 15 

Τρόπος επιλογής και διορισμού Προϊσταμένων 

Διευθύνσεων,Τμημάτων και Γραφείων 

1. Οι Προϊστάμενοι των Διευθύνσεων επιλέγονται μετά 
από δημόσια προκήρυξη του Προέδρου της Α.Ε.Π.Π., 
που λαμβάνει την προσήκουσα δημοσιότητα, και αξιο¬ 
λόγηση των τυπικών και ουσιαστικών προσόντων των 
υποψηφίων, από την ολομέλεια της Α.Ε.Π.Π., ύστερα από 
γνώμη τριμελούς επιτροπής που συγκροτείται με απόφα¬ 
ση του Προέδρου της Α.Ε.Π.Π. και η οποία απαρτίζεται 
από δύο (2) μέλη της Α.Ε.Π.Π. και τον Γενικό Διευθυντή. 

2. Στη διαδικασία επιλογής Προϊσταμένων Διευθύνσε¬ 
ων συμμετέχουν ως υποψήφιοι υπάλληλοι της Α.Ε.Π.Π., 

καθώς και δημόσιοι υπάλληλοι ή λειτουργοί ή εργαζόμε¬ 
νοι σε φορείςτου δημόσιου τομέα, όπως αυτός ορίζεται 
κάθε φορά, που έχουν τα απαιτούμενα τυπικά και ουσι¬ 
αστικά προσόντα. Σε περίπτωση που επιλέγεται υπάλ¬ 
ληλος φορέα του δημόσιου τομέα, η θέση πληρούται με 
απόσπαση για όσο χρόνο διαρκεί η θητεία. 

3. Οι Προϊστάμενοι των Διευθύνσεων επιλέγονται και 
τοποθετούνται στις θέσεις αυτές για θητεία τριών (3) 
ετών με απόφαση του προέδρου της Α.Ε.Π.Π. Η θητεία 
του Προϊσταμένου Διεύθυνσης μπορεί να διακόπτεται 
πριν από τη λήξη της για λόγους που ανάγονται σε αδυ¬ 
ναμία ή σε πλημμελή εκπλήρωση των καθηκόντων του, 
με πράξη του Προέδρου, που εκδίδεται ύστερα από ει¬ 
δικά αιτιολογημένη απόφαση της Α.Ε.Π.Π. 

4. Ο Προϊστάμενος Διεύθυνσης μετά τη λήξη της θη¬ 
τείας του, εξακολουθεί να διατηρεί τη θέση του και να 
ασκεί τα καθήκοντά του έως την επιλογή και τοποθέτηση 
νέου προϊσταμένου. 

5. Αν κενωθεί θέση Προϊσταμένου Διεύθυνσης πριν τη 
λήξη της θητείας του, επιλέγεται νέος, σύμφωνα με τις 
ανωτέρω διατάξεις. Μέχρι την επιλογή και τοποθέτηση 
νέου, καθήκοντα Προϊσταμένου Διεύθυνσης ασκεί, με 
απόφαση του Γενικού Διευθυντή, ο αρχαιότερος των 
Προϊσταμένων Τμημάτων που έχει τα τυπικά και ουσι¬ 
αστικά προσόντα. 

6. Για τις θέσεις των Προϊσταμένων Τμημάτων επιλέ¬ 
γονται υπάλληλοι της Α.Ε.Π.Π., κάτοχοι πανεπιστημια¬ 
κού τίτλου σπουδών που έχουν επαγγελματική εμπειρία 
σε σχετικό αντικείμενο, στο δημόσιο ή ιδιωτικό τομέα, 
τουλάχιστον δύο (2) ετών. Στη διαδικασία επιλογής δύ- 
νανται να συμμετέχουν και υπάλληλοι που υπηρετούν 
στην Α.Ε.Π.Π. με απόσπαση. 

7. Οι Προϊστάμενοι τωνΤμημάτων επιλέγονται σύμφω¬ 
να με τις ισχύουσες διατάξεις του δημοσιοϋπαλληλικού 
κώδικα από το Υπηρεσιακό Συμβούλιο το οποίο συγκρο¬ 
τείται με πράξη του Προέδρου της Αρχής. Οι επιλεγέντες 
Προϊστάμενοι Τμημάτων τοποθετούνται με απόφαση 
του προέδρου της Α.Ε.Π.Π. για θητεία τριών (3) ετών στις 
αντίστοιχες θέσεις. 

8. Οι Προϊστάμενοι του Γραφείου Προέδρου και της 
Γραμματείας των Κλιμακίων ορίζονται με απόφαση του 
Προέδρου της Α.Ε.Π.Π. Οι εν λόγω θέσεις προϊσταμέ¬ 
νων αντιστοιχούν σε θέσεις Προϊσταμένου Τμήματος 
της Α.Ε.Π.Π. 

9. Κατά την πρώτη εφαρμογή του παρόντος, αν οι 
θέσεις Προϊσταμένων Διευθύνσεων και Τμημάτων δεν 
καλυφθούν από υποψηφίους με την οριζόμενη εμπει¬ 
ρία, είναι δυνατόν να καλυφθούν από υποψηφίους με 
εμπειρία μικρότερου χρόνου. 

Άρθρο 16 

Προσόντα διορισμού λοιπού προσωπικού 

Τα κατά κλάδο και ειδικότητα τυπικά και πρόσθετα 
προσόντα διορισμού ή πρόσληψηςτου μόνιμου και του 
ειδικού επιστημονικού προσωπικού της Αρχής καθορί¬ 
ζονται από τις ισχύουσες κάθε φορά διατάξεις για τον 
καθορισμό των προσόντων διορισμού ή πρόσληψης σε 
θέσεις φορέων του δημόσιου τομέα. 


Άρθρο 17 
Έναρξη Ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα,14 Ιουνίου 2017 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Δικαιοσύνης, Διαφάνειας 

και Ανθρωπίνων Αναπληρωτής Υπουργός 

Δικαιωμάτων Οικονομικών 

ΣΤΑΥΡΟΣ ΚΟΝΤΟΝΗΣ ΓΕΩΡΓΙΟΣ ΧΟΥΛΙΑΡΑΚΗΣ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 


ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΘΜ. 58 (3) 

Ειδικός Κανονισμός Οικονομικής Διαχείρισης της 

Αρχής Εξέτασης Προδικαστικών Προσφυγών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α.Του άρθρου 350 παρ. 2 του ν. 4412/2016 «Δημόσιες 
Συμβάσεις Έργων, Προμηθειών και Υπηρεσιών (προσαρ¬ 
μογή στις Οδηγίες 2014/24/ΕΕ και 2014/25/ΕΕ)» (ΦΕΚ Α' 
147/8.8.2016). 

β. Του ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» (ΦΕΚ Α' 
143/28.6.2014), όπως ισχύει. 

γ. Του π.δ/τος 80/2016 «Ανάληψη υποχρεώσεων από 
τους διατάκτες» (ΦΕΚ Α' 145/5.8.2016). 

δ. Του π.δ/τος 205/1998 «Περί ορισμού του περιεχομέ¬ 
νου και του χρόνου ενάρξεως της εφαρμογής του Κλαδι¬ 
κού Λογιστικού Σχεδίου Νομικών Προσώπων Δημοσίου 
Δικαίου» (ΦΕΚ Α' 163/15.7.1998). 

ε. Του π.δ/τος 15/2011 «Περί ορισμού του περιεχο¬ 
μένου και του χρόνου έναρξης της εφαρμογής της Δι¬ 
πλογραφικής Λογιστικής Τροποποιημένης Ταμειακής 
Βάσης» (ΦΕΚ Α'30/2.3.2011). 

στ. Του άρθρου 41 παρ.1 και 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ/τος 63/2005 
(ΦΕΚ Α'98/22.4.2005). 

ζ.Του π.δ/τος 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 116/23.9.2015). 

η. Του π.δ/τος 125/2016 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ Α' 
210/5.11.2016). 

Θ.Της με αριθμό Υ29/8.10.2015 απόφασης του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Γεώργιου Χουλιαράκη» (ΦΕΚ Β' 
2168/9.10.2015). 

2. Την από 2/3/2017 εισήγηση της Γενικής Διεύθυνσης 
Οικονομικών Υπηρεσιών του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων. 

3. Το γεγονός ότι από την έκδοση του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

4. Τη με αριθμό 85/2017 γνωμοδότηση του Συμβουλί¬ 
ου της Επικράτειας, με πρόταση του Υπουργού Δικαιο¬ 
σύνης, Διαφάνειας και Ανθρωπίνων Δικαιωμάτων και του 
Αναπληρωτή Υπουργού Οικονομικών, αποφασίζουμε: 

Άρθρο 1 

Αντικείμενο 

Αντικείμενο του παρόντος Κανονισμού είναι η ρύθμιση 
της οικονομικής και εν γένει ταμειακής διαχείρισης της 
Ανεξάρτητης Αρχής Εξέτασης Προδικαστικών Προσφυ¬ 
γών (ΑΕΠΠ), ο καθορισμός του τρόπου διάθεσης των 
πιστώσεών της και διενέργειας των κάθε είδους δαπα¬ 
νών της. 

Άρθρο 2 

Οικονομικό Έτος 

1. Οικονομικό έτος είναι η χρονική περίοδος, που πε¬ 
ριλαμβάνει τις διοικητικές πράξεις και τα γεγονότα, τα 
οποία σχετίζονται με τη διαχείριση των πιστώσεων και 
την εκτέλεση των δαπανών της ΑΕΠΠ. 

2. Το οικονομικό έτος αρχίζει την 1η Ιανουάριου και λή¬ 
γει την 31 η Δεκεμβρίου του ίδιου ημερολογιακού έτους. 

Άρθρο 3 

Όργανο διοίκησης και διαχείρισης των πόρων 

Ια. Η διοίκηση και διαχείριση των πόρων της ΑΕΠΠ 
ασκείται από αυτήν. 

β. Διατάκτης των δαπανών της Αρχής είναι ο Πρόε¬ 
δρός της 

γ. Με απόφαση του Προέδρου της Αρχής είναι δυνα¬ 
τή η παροχή εξουσιοδότησης σε άλλα όργανά της να 
υπογράφουν «με εντολή Προέδρου» έγγραφα ή άλλες 
πράξεις διαχείρισης. 

2. Ο Προϊστάμενος της Διεύθυνσης Διοικητικών και 
Οικονομικών Υπηρεσιών έχει τις ευθύνες και υποχρεώ¬ 
σεις των άρθρων 25 και 26 του ν. 4270/2014 όπως ισχύει 
κάθε φορά. 

Άρθρο 4 

Προϋπολογισμός 

Οι αναγκαίες, για τη λειτουργία της ΑΕΠΠ και την εκ¬ 
πλήρωση της αποστολής της πιστώσεις, εγγράφονται 
στον ετήσιο προϋπολογισμό της. 

Άρθρο 5 

Έσοδα 

1. Πόροι της ΑΕΠΠ είναι οι εξής: 

α) κράτηση ύψους 0,06% επί όλων των συμβάσεων 
που υπάγονται στον νόμο 4412/2016, η οποία υπολογί¬ 
ζεται επί της αξίας κάθε πληρωμής προ φόρων και κρα¬ 


τήσεων, της αρχικής, καθώς και κάθε συμπληρωματικής 
σύμβασης. 

β) Τόκοι και λοιπά έσοδα από τη διαχείριση των κε¬ 
φαλαίων της. 

γ) Δωρεές, κληρονομιές, κληροδοσίες ή εισφορές τρί¬ 
των. 

δ) Έσοδα προερχόμενα από την Ευρωπαϊκή Ένωση. 

ε) Χρηματοδότηση μέσω της συλλογικής απόφασης 
έργου (ΣΑΕ) του Υπουργείου Δικαιοσύνης, Διαφάνειας 
και Ανθρωπίνων Δικαιωμάτων για τη συμμετοχή της 
στο Πρόγραμμα Δημοσίων Επενδύσεων, σε ευρωπαϊκά 
ή συγχρηματοδοτούμενα προγράμματα. 

στ) Κάθε άλλος νόμιμος πόρος. 

2α. Οι εισπράξεις των εσόδων διενεργούνται μέσω της 
Τράπεζας, στην οποία έχει συσταθεί ο ειδικός έντοκος 
λογαριασμός της ΑΕΠ Π. Οι εισπράξεις, για κάθε μία από 
τις οποίες εκδίδεται σχετικό γραμμάτιο είσπραξης, κα¬ 
ταχωρίζονται ως έσοδα της Αρχής στα οικεία βιβλία, με 
βάση τις έγγραφες αναγγελίες της τράπεζας που διενήρ- 
γησε την είσπραξη. 

β. Ο Πρόεδρος της Αρχής επιμελείται και ο Προϊστάμε¬ 
νος της Διεύθυνσης Διοικητικών και Οικονομικών Υπηρε¬ 
σιών μεριμνά για την είσπραξη και παρακολούθηση των 
εσόδων . Επιπρόσθετα, ανά μήνα, ο Προϊστάμενος της 
Διεύθυνσης Διοικητικών και Οικονομικών Υπηρεσιών 
ενημερώνει σχετικά τον Γενικό Διευθυντή Οικονομικών 
Υπηρεσιών του Υπουργείου Δικαιοσύνης ,Διαφάνειας 
και Ανθρωπίνων Δικαιωμάτων 

3.α. Εάν, κατά τη διάρκεια του οικονομικού έτους, 
τα πραγματοποιούμενα έσοδα δεν επαρκούν για την 
κάλυψη των άμεσων οικονομικών αναγκών της ΑΕΠΠ, 
(μισθοδοσία προσωπικού, λειτουργικές δαπάνες κλπ), 
αυτές καλύπτονται με μορφή επιχορήγησης από τον 
προϋπολογισμό του Υπουργείου Δικαιοσύνης, Διαφά¬ 
νειας και Ανθρωπίνων Δικαιωμάτων, μετά από επαρκώς 
αιτιολογημένο αίτημα στην αρμόδια Γενική Διεύθυνση 
Οικονομικών Υπηρεσιών (ΓΔΟΥ) του Υπουργείου Δικαι¬ 
οσύνης, Διαφάνειας και Ανθρωπίνων Δικαιωμάτων, στο 
οποίο αναγράφεται αναλυτικά το αιτούμενο ποσό ανά 
ΚΑΕ Εξόδων. 

β. Σε περίπτωση, κατά την οποία μέχρι το τέλος του 
οικονομικού έτους, προκύψουν έσοδα που καλύπτουν εν 
όλ ω ή εν μέρει τις εν λόγω δαπάνες, το αντίστοιχο ποσό 
της επιχορήγησης επιστρέφεται στον προϋπολογισμό 
του Υπουργείου Δικαιοσύνης, Διαφάνειας και Ανθρωπί¬ 
νων Δικαιωμάτων. 

Άρθρο 6 
Δαπάνες 

Οι δαπάνες της ΑΕΠΠ αφορούν ιδίως: 

α) Την καταβολή πάγιων αποδοχών, πρόσθετων αμοι¬ 
βών, ασφαλιστικών εισφορών και λοιπών αποζημιώσεων 
στο προσωπικό που υπηρετεί στην Αρχή, στον Πρόεδρο, 
τα Μέλη και τα όργανά της. 

β) Τ ην πληρωμή ενοικίων και κοινοχρήστων ακινήτων 
ή κινητών που μισθώνει η Αρχή με κοινή ή χρηματοδοτι¬ 
κή μίσθωση, καθώς και την ασφάλιση κτιρίων, επίπλων 
κ.λπ. 

γ) Την κάλυψη των κάθε είδους λειτουργικών εξόδων 
(προμήθεια γραφικής ύλης, φωτισμός, θέρμανση, τηλε- 

ττικοινωνιακά και ταχυδρομικά έξοδα, λοιπές προμήθειες 
αναλώσιμων υλικών κ.λπ.). 

δ) Την αγορά κτιρίων ή γηπέδων για την ανέγερση 
κτιρίων ή επέκταση υφιστάμενων εγκαταστάσεων και 
εξυπηρέτηση συναφών δανείων. 
ε)Την εκπαίδευση και επιμόρφωση του προσωπικού, 
στ) Την επισκευή και συντήρηση κτιρίων, εγκαταστά¬ 
σεων, επίπλων, μηχανημάτων, οργάνων και σκευών. 

ζ) Την εκπόνηση μελετών, πραγματοποίηση ερευνών 
και την λήψη (παροχή) κάθε είδους υπηρεσιών από τρί¬ 
τους. 

η) Την προμήθεια ηλεκτρονικού εξοπλισμού και λογι¬ 
σμικού, καθώς και την προσαρμογή, αναβάθμιση, βελ¬ 
τίωση και επέκταση αυτών. 

θ) Την προμήθεια επίπλων, σκευών και λοιπών ειδών 
εξοπλισμού, 
ι) Την έκδοση εντύπων. 

ια) Τη δημοσίευση ανακοινώσεων σε έντυπο και ηλε¬ 
κτρονικό τύπο, 
ιβ) Τις δημόσιες σχέσεις. 

ιγ) Συνδέσεις και συνδρομές σε εταιρείες παρακο¬ 
λούθησης αγορών και τράπεζες πληροφοριών, καθώς 
και εισφορές σε διεθνείς οργανισμούς στους οποίους 
συμμετέχει. 

ιδ) Κάθε άλλη δαπάνη που προβλέπεται από διάταξη 
νόμου ή εξυπηρετεί και προάγει τους σκοπούς της. 

Άρθρο 7 

Διαδικασία εκκαθάρισης 

1. Οι δαπάνες της ΑΕΠΠ ελέγχονται και εκκαθαρίζο¬ 
νται από το Τμήμα Προϋπολογισμού, Μισθοδοσίας και 
Εκκαθάρισης Δαπανών βάσει νομίμων δικαιολογητικών, 
τα οποία αποδεικνύουν την απαίτηση κατά της ΑΕΠΠ. 

2. Οταν κατά τον έλεγχο των προβλεπόμενων δικαι- 
ολογητικών διαπιστώνονται θεραπεύσιμες ελλείψεις, 
ζητούνται αυτά προς συμπλήρωση από την αρμόδια 
υπηρεσία. 

3. Τον έλεγχο ακολουθεί πράξη εκκαθάρισης, η οποία 
εμφανίζει ολογράφως και αριθμητικώς το εκκαθαριζόμε- 
νο χρηματικό ποσό. Η πράξη εκκαθάρισης μονογράφε- 
ται από τα υπηρεσιακά όργανα που συμπράττουν στον 
έλεγχο των δικαιολογητικών, υπογράφεται δε από τον 
προϊστάμενο του τμήματος Προϋπολογισμού, Μισθο¬ 
δοσίας και Εκκαθάρισης Δαπανών που εκκαθαρίζει τη 
δαπάνη. 

4. Επί ενιαίας εκκαθάρισης περισσότερων απαιτή¬ 
σεων ενός ή περισσότερων δικαιούχων επισυνάπτεται 
στα δικαιολογητικά και συγκεντρωτική κατάσταση των 
επιμέρους ποσών. Στην κατάσταση αυτή συντάσσεται η 
προβλεπόμενη πράξη εκκαθάρισης της δαπάνης. 

5. Τα δικαιολογητικά των δαπανών πρέπει να είναι 
πρωτότυπα και χωρίς αλλοιώσεις. Σε περίπτωση διόρ¬ 
θωσης επί της πράξεως εκκαθάρισης της δαπάνης, οι 
διορθωτέοι αριθμοί ή οι διορθωτέες λέξεις διαγράφονται 
με μία μόνη ερυθρά γραμμή, η δε αναγραφή του ορθού 
γίνεται με παραπομπή ή με παρεγγραφή. Οι διορθώσεις 
αυτές μονογράφονται από τον υπάλληλο που εκκαθα¬ 
ρίζει τη δαπάνη. 


Άρθρο 8 

Χρηματικά εντάλματα 

1. Οι εκκαθαριζόμενες από το Τμήμα Προϋπολογισμού, 
Μισθοδοσίας και Εκκαθάρισης Δαπανών δαπάνες πλη¬ 
ρώνονται, βάσει χρηματικών ενταλμάτων (ΧΕ) σε βάρος 
της οικείας πίστωσης του προϋπολογισμού και πάντοτε 
εντός των προβλέψεων αυτού και των εκάστοτε υπολοί¬ 
πων του λογαριασμού ταμειακής διαχείρισης της Αρχής. 

2. Στα εν λόγω ΧΕ αναγράφονται: 

α) ο αύξων αριθμός του εντάλματος 
β) το οικονομικό έτος, 
γ) ο τίτλος της Αρχής, 

δ) ο κωδικός αριθμός του εξόδου στον οποίο καταλο¬ 
γίζεται η δαπάνη, 

ε) ο αύξων αριθμόςτης απόφασης ανάληψης υποχρέ¬ 
ωσης για την εκτέλεση της δαπάνης, 
στ) το πληρωτέο ποσό ολογράφως και αριθμητικώς, 
ζ) το ονοματεπώνυμο του δικαιούχου, ο Αριθμός 
Φορολογικού Μητρώου αυτού και κάθε άλλο στοιχείο 
προσδιοριστικό της ταυτότητάς του, προκειμένου δε 
περί νομικού προσώπου, ο ακριβής τίτλος και η έδρα του, 
η) Πλήρης αιτιολογία της πληρωμής και ο αριθμόςτου 
τιμολογίου ή ισοδύναμου εγγράφου, 
θ) το καθαρό πληρωτέο στον δικαιούχο ποσό και οι 
τυχόν υπέρ του δημοσίου και τρίτων κρατήσεις, 
ι) ο τόπος και ο χρόνος έκδοσης και 
ια) ο τίτλος της θέσεως και το ονοματεπώνυμο των 
αρμόδιων οργάνων που υπογράφουν. 

3. Στα χρηματικά εντάλματα προπληρωμής, εκτός από 
τα ανωτέρω στοιχεία, αναγράφεται και η προθεσμία από¬ 
δοσης λογαριασμού. 

4. Στα τιμολόγια ή αποδείξεις των πιστωτών της Αρχής, 
επί των οποίων στηρίζεται η έκδοση του ΧΕ, σημειώνεται 
με ειδική σφραγίδα ο αριθμός αυτού. 

5. Τα ΧΕ συντάσσονται σε τρία αντίτυπα. Από αυτά το 
πρώτο φέρει την ένδειξη «ΠΡΩΤΟΤΥΠΟ», το δεύτερο 
«ΑΝΤΙΓΡΑΦΟ» και το τρίτο «ΣΤΕΛΕΧΟΣ». Στο αντίγραφο 
και το στέλεχος του ΧΕ, υπό την ένδειξη «συνημμένο», 
σημειώνονται περιληπτικά τα δικαιολογητικά που στη¬ 
ρίζουν την έκδοσή του. 

6. Στα ΧΕ δεν επιτρέπονται προσθήκες, αλλοιώσεις, 
διαγραφές και παρεγγραφές. 

7. Επί κοινών και ομοειδών απαιτήσεων περισσότερων 
δικαιούχων και μόνο για δαπάνες που εξοφλούνται μέσω 
της Ενιαίας Αρχής Πληρωμών (ΕΑΠ), επιτρέπεται η έκδο¬ 
ση ενός μόνο ΧΕ. Στην περίπτωση αυτή στο πρωτότυπο 
του εντάλματος και στο αντίγραφό του επισυνάπτεται 
ονομαστική κατάσταση των δικαιούχων, που περιλαμ¬ 
βάνει σε ιδιαίτερες στήλες όλα τα προσδιοριστικά της 
ταυτότητας καθενός δικαιούχου στοιχεία, την αιτία της 
πληρωμής, το ποσό της απαίτησης καθενός, τις τυχόν 
αναλογούσες σ'αυτούς κρατήσεις υπέρ του δημοσίου 
και τρίτων, το μετά την αφαίρεση των κρατήσεων απο- 
μένον ποσό και τα αθροίσματα των ποσών κάθε στήλης. 
Στην κατάσταση αυτή συντάσσεται η πράξη εκκαθάρι¬ 
σης. 

9. Επιτρέπεται η έκδοση ΧΕ βάσει δικαιολογητικών 
συνημμένων σε άλλο ΧΕ. Στην περίπτωση αυτή, επί του 
αντιγράφου και του στελέχους αυτού, γίνεται σημείωση 

παραπομπής στο ΧΕ, στο οποίο έχουν επισυναφθεί τα 
δικαιολογητικά. 

10. Τα ΧΕ μονογράφονται και υπογράφονται από τα 
αρμόδια όργανα. Έπειτα αριθμούνται κατά σειρά κατα- 
χώρησης στο ημερολόγιο χρηματικών ενταλμάτων και 
καταχωρούνται στα οικεία βιβλία. 

Άρθρο 9 

Τρόπος πληρωμής των δαπανών 

1 .Όλες οι δαπάνεςτης ΑΕΠΠ πληρώνονται με εντολές 
πληρωμής ή επιταγές και σε βάρος του τηρούμενου τρα¬ 
πεζικού λογαριασμού. Η πληρωμή των οφειλών γίνεται 
με εντολή μεταφοράς σε πίστωση λογαριασμού των δι¬ 
καιούχων που τηρούνται σε πιστωτικό ίδρυμα ή τράπεζα. 

2. Οι επιταγές και οι εντολές μεταφοράς υπογράφο¬ 
νται από τον Προϊστάμενο του Τμήματος Λογιστικής 
Παρακολούθησης και Πληρωμής Δαπανών ή τον νόμι¬ 
μο αναπληρωτή του ή από άλλο όργανο που ορίζεται 
με απόφαση της Αρχής, τηρουμένων κάθε φορά των 
ισχυουσών διατάξεων περί ασυμβιβάστων καθηκόντων. 

Άρθρο 10 

Προπληρωμές 

Επιτρέπεται η έκδοση χρηματικών ενταλμάτων προ¬ 
πληρωμής (ΧΕΠ) προς αντιμετώπιση δαπανών για τις 
οποίες, λόγω της φύσεώς τους ή της επείγουσας υπη με¬ 
σιακής ανάγκης, είναι δυσχερής η τήρηση των διατυπώ¬ 
σεων, που προβλέπονται από τις ισχύουσες διατάξεις. Τα 
ΧΕΠ εκδίδονται κατόπιν αιτιολογημένης απόφασης του 
Προέδρου της Αρχής. 

Άρθρο 11 

Εξόφληση Χρηματικών Ενταλμάτων 

1. Μετά την έκδοση του ΧΕ και εφόσον συγκεντρωθούν 
τα απαιτούμενα για την εξόφληση του τίτλου πληρωμής 
δικαιολογητικά, δίνεται από το Τμήμα Λογιστικής Παρα¬ 
κολούθησης και Πληρωμής Δαπανών εντολή μεταφοράς 
προς την Τράπεζα, στην οποία τηρείται ο λογαριασμός 
της Αρχής, με πίστωση του δηλωθέντος τραπεζικού λο¬ 
γαριασμού του δικαιούχου και χρέωση του τηρούμενου 
λογαριασμού της Αρχής, με τον τρόπο και τη διαδικασία 
που ορίζεται από το Δημόσιο Λογιστικό. 

Επί του εξοφλούμενου τίτλου αναγράφεται ότι αυτός 
εξοφλήθηκε με εντολή μεταφοράς, σημειώνεται ο αύξων 
αριθμός και η ημερομηνία της, καθώς και ο αριθμός της 
σχετικής απόδειξης της τράπεζας για την εκτέλεση της 
εντολής μεταφοράς. 

2. Όταν οι πληρωμές ενεργούνται με εντολές μεταφο¬ 
ράς, δεν απαιτείται η προσκόμιση δικαιολογητικών νομι¬ 
μοποίησης ούτε εξοφλητική απόδειξη του δικαιούχου. Η 
απόδειξη εκτέλεσης της εντολής μεταφοράς ή χρέωσης 
του λογαριασμού της Αρχής με πίστωση του δικαιούχου 
αποτελεί στην εν λόγω περίπτωση δικαιολογητικά της 
γενόμενης πληρωμής. 

3.0 έλεγχος προς διαπίστωση της συμφωνίας αντιγρά¬ 
φων των λογαριασμών προς τις αντίστοιχες εγγραφές 
στο βιβλίο Ημερολογίου και στο βιβλίο Επιταγών και 
Εντολών Μεταφοράς ενεργείται από υπάλληλο της Αρ¬ 
χής, οριζόμενο κάθε φορά από τον Πρόεδρο της Αρχής. 


4. Τα ΧΕ που παραμένουν ανεξόφλητα εν όλω ή εν 
μέρει μέχρι της λήξεως του οικονομικού έτους, ακυρώ¬ 
νονται για το ποσό που παραμένουν ανεξόφλητα, οι δε 
υποχρεώσεις, στις οποίες αυτά αναφέρονται, μεταφέ- 
ρονται ως έξοδα του επόμενου οικονομικού έτους. Η 
ακύρωση ενεργείται με πράξη του προϊσταμένου του 
αρμόδιου τμήματος Προϋπολογισμού, Μισθοδοσίας και 
Εκκαθάρισης Δαπανών, πάνω στο πρωτότυπο του χρη¬ 
ματικού εντάλματος και καταχωρείται με ερυθρά γραφή 
στα οικεία βιβλία. 

5. Για τους περιορισμούς έκδοσης ΧΕΠ, τις υποχρεώ¬ 
σεις και τις ευθύνες υπολόγων ΧΕΠ, την απόδοση λο¬ 
γαριασμού, τα ειδικότερα θέματα που αφορούν στην 
ανάληψη υποχρεώσεων, καθώς και για οποιοδήποτε 
άλλο ζήτημα οικονομικής διαχείρισης της Αρχής, που 
δεν ρυθμίζεται με τον παρόντα Κανονισμό, εφαρμόζο¬ 
νται αναλόγως, οι διατάξεις περί Δημοσίου Λογιστικού 
και των κανονιστικών αυτού αποφάσεων. 

Άρθρο 12 

Απόδοση των υπέρ του Δημοσίου και 

τρίτων κρατήσεων 

Οι επί των ΧΕ αναγραφόμενες κρατήσεις πληρώνο¬ 
νται με επιταγές ή εντολές μεταφοράς, σύμφωνα με τις 
κείμενες διατάξεις. 

Άρθρο 13 

Βιβλία 

1 .ΤοΤμήμα Λογιστικής Παρακολούθησης και Πληρω¬ 
μής Δαπανών της Διεύθυνσης Διοικητικών και Οικονο¬ 
μικών Υπηρεσιών τηρεί υποχρεωτικά: 
α) Γενικό Ημερολόγιο, 
β) Γενικό Καθολικό. 

γ) Βιβλίο απογραφών και ισολογισμών, 
δ) Ημερολόγιο εγγραφών και ισολογισμού, 
ε) Μητρώο παγίων. 

στ) Βιβλίο επιταγών και εντολών μεταφοράς, 
ζ) Μητρώο που εμφανίζει αριθμητικά το κάθε είδους, 
κατηγορίας και ιδιότητας προσωπικό. 

η) Κάθε άλλο βιβλίο, του οποίου η τήρηση προβλέπε- 
ται από γενική ή ειδική διάταξη ή ήθελε κριθεί απαραί¬ 
τητη από την Αρχή. Επίσης, για λόγους διαχειριστικής 
τάξης, η Αρχή τηρεί αναλυτικά καθολικά όλων των λογα¬ 
ριασμών, καθώς επίσης και ισοζύγια γενικού καθολικού 
και αναλυτικών καθολικών. 

2. Δημιουργείται μηχανογραφικό σύστημα πληροφο¬ 
ρικής βάσει ειδικών κατά περίπτωση προγραμμάτων, 
για την κατάρτιση και εκτέλεση του Ισολογισμού και του 
Προϋπολογισμού. 

3. Η θεώρηση των βιβλίων, στοιχείων και καταστάσε¬ 
ων που αναφέρονται στο άρθρο αυτό γίνεται από την 
αρμόδια ΔΟΥ ή από τον Πρόεδρο της Αρχής ή από τον 
εξουσιοδοτημένο από αυτόν αναπληρωτή του. 

Άρθρο 14 

Ετήσιες οικονομικές καταστάσεις 
1. Ο Προϊστάμενος της Διεύθυνσης Διοικητικών και 
Οικονομικών Υπηρεσιών συντάσσει ετήσιες οικονομικές 
καταστάσεις, οι οποίες εγκρίνονται από την Ολομέλεια 

και εν συνεχεία υποβάλλονται στον Υπουργό Δικαιοσύ¬ 
νης, Διαφάνειας και Ανθρωπίνων Δικαιωμάτων και στον 
Υπουργό Οικονομικών: 
α) Κατάσταση ισολογισμού τέλους χρήσης, 
β) Κατάσταση λογαριασμού αποτελεσμάτων χρήσης, 
γ) Προσάρτημα του ισολογισμού και των αποτελεσμά¬ 
των χρήσης. 

2. Οι καταστάσεις αυτές καταρτίζονται το αργότερο 
εντός τεσσάρων (4) μηνών από τη λήξη του διαχειριστι¬ 
κού έτους, με ημερομηνία σύνταξης την 31 η Δεκεμβρίου 
εκάστου έτους και υποβάλλονται στα αρμόδια ελεγκτικά 
όργανα. 

3. Τα στοιχεία των ετήσιων οικονομικών καταστάσεων 
δημοσιεύονται σε δύο (2) ημερήσιες εφημερίδες ευρεί- 
ας κυκλοφορίας και στην Εφημερίδα της Κυβερνήσεως. 
Τα στοιχεία αυτά υποβάλλονται και στον Πρόεδρο της 
Βουλής. 

Άρθρο 15 

Έλεγχος οικονομικής διαχείρισης 
1.0 τακτικός έλεγχος της οικονομικής διαχείρισης των 
πόρων της Αρχής και ο έλεγχος των ετήσιων οικονομι¬ 
κών καταστάσεων γίνεται από δύο (2) ορκωτούς ελε¬ 
γκτές - λογιστές που ορίζονται με απόφαση της Αρχής. 
Οι δαπάνες του ελέγχου βαρύνουν την Αρχή. 

2. Το διαχειριστικό έτος συμπίπτει με το οικονομικό 
έτος. 

3. Οι ορκωτοί ελεγκτές - λογιστές που ασκούν τον 
τακτικό διαχειριστικό έλεγχο υποβάλλουν μέχρι την 
30η Απριλίου κάθε έτους, έκθεση για τη διαχείριση και 
τον απολογισμό του διαχειριστικού έτους που έληξε. Οι 
εκθέσεις υποβάλλονται στον Υπουργό Δικαιοσύνης, Δι¬ 
αφάνειας και Ανθρωπίνων Δικαιωμάτων, στον Υπουργό 
Οικονομικών και στο Ελεγκτικό Συνέδριο και στον Γενι¬ 
κό Διευθυντή Οικονομικών Υπηρεσιών του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων 
Οι Υπουργοί Δικαιοσύνης, Διαφάνειας και Ανθρωπίνων 
Δικαιωμάτων και Οικονομικών μπορούν να ζητήσουν 
οποτεδήποτε έκτακτους ελέγχους της οικονομικής δι¬ 
αχείρισης της Αρχής. 

Άρθρο 16 

Απόδοση καθαρού αποτελέσματος χρήσης 
Αν από την οικονομική διαχείριση της ΑΕΠΠ, προκύψει 
στο τέλος του οικονομικού έτους θετικό καθαρό αποτέ¬ 
λεσμα χρήσης, ποσοστό έως 80%του οικονομικού αυ¬ 
τού αποτελέσματος διατίθεται, σύμφωνα με το άρθρο 
350 παρ. 4 του Ν.4412/2016, ως έσοδο του Κρατικού 
Προϋπολογισμού του επόμενου έτους. Προς τούτο, συ- 
ντάσσεται από την Αρχή σχετική πρόταση, η οποία συ- 
νεκτιμάται από την αρμόδια υπηρεσία του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων. 


Άρθρο 17 

Προμήθειες 

1. Οι κάθε μορφής προμήθειες αγαθών, οι αναθέσεις 
έργων και παροχής υπηρεσιών της Αρχής, διενεργούνται 
σύμφωνα με τις εκάστοτε ισχύουσες διατάξεις περί δη¬ 
μοσίων συμβάσεων και συμπληρωματικά σύμφωνα με 
τον παρόντα Κανονισμό. 

2. Οι ως άνω προμήθειες και αναθέσεις πραγματοποι¬ 
ούνται με απόφαση της Αρχής ή του εξουσιοδοτημένου 
από αυτήν οργάνου, μετά από αιτιολογημένη πρόταση 
των αρμοδίων υπηρεσιακών μονάδων. 

3. Η αξιολόγηση των αποτελεσμάτων των διαγωνι¬ 
σμών και η διαδικασία διαπραγμάτευσης γίνεται από 
επιτροπές, η σύνθεση και η θητεία των οποίων καθορί¬ 
ζονται με απόφαση της Αρχής. 

4. Η παραλαβή και η πιστοποίηση καλής εκτέλεσης 
βεβαιώνεται από σχετική επιτροπή παραλαβής, η σύν¬ 
θεση και η θητεία της οποίας καθορίζονται με απόφαση 
της Αρχής. 

5. Οι παραπάνω επιτροπές, συγκροτούνται από υπαλ¬ 
λήλους που υπηρετούν με οποιαδήποτε σχέση εργασίας 
στην Αρχή και λειτουργούν σύμφωνα με τις ισχύουσες 
κάθε φορά γενικές διατάξεις περί συλλογικών οργάνων. 

6. Στις εν λόγω επιτροπές είναι δυνατή η συμμετοχή 
ειδικών εμπειρογνωμόνων, εφόσον απαιτούνται εξειδι- 
κευμένες γνώσεις. 

Άρθρο 18 

Μισθώσεις - Εκμισθώσεις - Αγορές - 

Εκποιήσεις Ακινήτων 

Για τη μίσθωση, εκμίσθωση, αγορά και εκποίηση ακι¬ 
νήτων από την ΑΕΠΠ εφαρμόζονται οι διατάξεις του 
π.δ. 715/1979 (ΦΕΚ Α' 212), όπως ισχύει. 

Άρθρο 19 

Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα,14 Ιουνίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Δικαιωμάτων Οικονομικών 

